Javno preduzeće za komunalne i

zanatske usluge „RAD“ d.o.o. Lukavac

Partizanski put bb, 75300 Lukavac

Broj: 02-10-2315/24

Lukavac, 14.06.2024. godine

Na osnovu člana 20a. Zakona o radu FBiH („Službene novine FBiH“, broj: 26/16, 89/18, 44/22 i 39/24), člana 4. Uredbe o postupku prijema u radni odnos u javnom sektoru u TK („Službene novine TK“, broj: 4/19, 4/20, 11/20 i 5/21), člana 53. Statuta J.P. „RAD“ d.o.o. Lukavac, člana 8. Pravilnika o radu J.P. „RAD“ d.o.o. Lukavac te Odluke o potrebi prijema radnika broj: 02-10-2305/24 od 13.06.2024. godine, direktor J.P. „RAD“ d.o.o. Lukavac raspisuje

JAVNI OGLAS

za prijem radnika u radni odnos na neodređeno vrijeme

I

J.P. „RAD“ d.o.o. Lukavac raspisuje Javni oglas za prijem radnika u radni odnos sa punim radnim vremenom na neodređeno vrijeme (u daljem tekstu: Javni oglas) na radno mjesto:

INŽINJER SARADNIK ZA PLANIRANJE, RAZVOJ I INVESTICIJE u okviru Službe direktora.

II

Pored općih uslova utvrđenih Zakonom o radu FBiH, kandidati moraju ispunjavati i sljedeće posebne uslove:

1. VSS - VII stepen stručne spreme, odnosno završeno visoko obrazovanje prvog ciklusa (koji se vrednuje sa 240 ECTS bodova) ili drugog ili trećeg ciklusa Bolonjskog sistema studiranja, fakultet tehničkog smjera (dokaz: univerzitetska diploma o sticanju tražene stručne spreme i smjera);
2. Najmanje 3 (tri) godine radnog iskustva na poslovima iz svoje struke nakon sticanja visoke stručne spreme (dokaz: Potvrda ili uvjerenje poslodavca o radnom iskustvu u struci nakon završene visoke stručne spreme);
3. Poznavanje rada na računaru (uvjerenje institucija koje se bave obučavanjem znanja rada na računaru, uvjerenje fakulteta o provjeri znanja rada na računaru, položenom ispitu informatike, ili drugu ispravu fakulteta – ovjerenu fotokopiju indeksa ili dodatka diplomi, koja potvrđuje poznavanje ili znanje rada na računaru, diplomu ili drugu ispravu koja potvrđuje stečeno zvanje ili zanimanje koje je neposredno vezano za rad na računaru).

Kratak opis poslova radnog mjesta: predlaže tehnologiju rada; predlaže plan investicionog i tekućeg održavanja instalacija vodovoda, kanalizacije i centralnog grijanja; vrši izradu programa razvoja, godišnje i operativne planove i kontrolira njihovo izvršenje; izrađuje okvirni plan poboljšanja energetske efikasnosti u sistemu vodosnabdijevanja i sistemu grijanja, prati razvoj tehničko-tehnoloških dostignuća iz oblasti vodosnabdijevanja, odvođenja i tretmana voda i oblasti snabdijevanja toplotnom energijom; obavlja internu kontrolu tehničke dokumentacije; podnosi zahtjeve za urbanističke saglasnosti, građevinske dozvole i za sva ostala potrebna odobrenja za razvojne i investicione projekte; priprema podatke potrebne za ugovaranje poslova; prati redovnu tehničku problematiku u preduzeću na bazi redovnih izvještaja i zvaničnih informacija; obavlja i druge poslove po nalogu direktora.

III

Potrebni dokumenti:

1. uredno popunjen i potpisan prijavni obrazac (preuzet sa web stranice preduzeća [www.jpradlukavac.ba](http://www.jpradlukavac.ba).) ili na protokolu preduzeća na adresi ul. Partizanski put bb, 75300 Lukavac;
2. kraća biografija sa kontakt podacima (adresa, telefon, e-mail);
3. uvjerenje o državljanstvu, ne starije od šest mjeseci, pri čemu se navedeni rok računa od dana izdavanja uvjerenja od strane nadležnog organa do dana predaje prijave na Javni oglas, original ili ovjerena fotokopija;
4. izvod iz matične knjige rođenih (neograničeni rok važenja), original ili ovjerena fotokopija;
5. Obrazac PBA-3 - Obavještenje o mjestu prebivališta-boravišta (CIPS), ne starije od 30 dana pri čemu se navedeni rok računa od dana izdavanja uvjerenja od strane nadležnog organa do dana predaje prijave na Javni oglas, original ili ovjerena fotokopija;
6. dokaz o stručnoj spremi prema uslovima iz tačke II 1) Javnog oglasa (original ili ovjerena fotokopija - datum ovjerefotokopije ne smije bitistariji od tri mjeseca računajući od dana predaje prijave na Javni oglas);
7. dokaz o poznavanju rada na računaru prema uslovima iz tačke II 3) Javnog oglasa (original ili ovjerena fotokopija - datum ovjere fotokopije ne smije biti stariji od tri mjeseca računajući od dana predaje prijave na Javni oglas);
8. dokaz o radnom iskustvu prema uslovima iz tačke II 2) Javnog oglasa (original ili ovjerena fotokopija - datum ovjerefotokopije ne smije biti stariji od tri mjeseca računajući od dana predaje prijave na Javni oglas);
9. za kandidate koji imaju prioritet u zapošljavanju po posebnom propisima, odnosno koji ostvaruju pravo na prvenstvo pri zapošljavanju u skladu sa Zakonom o dopunskim pravima branilaca  i članova njihovih porodica, drugi prečišćeni tekst, (“Službene novine Tuzlanskog kantona“, broj: 10/20, 14/22 i 9/23) i Pravilnikom o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona („Službene novine Tuzlanskog kantona“, broj: 9/14 i 6/15), potrebno je dostaviti: 1) dokaz da se nalaze na evidenciji Službe za zapošljavanje kao nezaposlene osobe ne stariji od mjesec dana od dana raspisivanja Javnog oglasa, dokaz kojim se dokazuje status branilaca i članova njihovih porodica ne stariji od mjesec dana od dana raspisivanja Javnog oglasa (isključivo dokument sa Popisa dokumentacije kojom se dokazuje status branilaca i članova njihovih porodica, koji je Prilog Pravilniku o jedinstvenim kriterijima i pravilima za zapošljavanje branilaca i članova njihovih porodica u institucijama Tuzlanskog kantona), te 3) ovjerenu izjavu da im radni odnos, zasnovan po osnovu ranije ostvarenog prioriteta pri zapošljavanju, nije prestao njihovom krivicom ili da po prestanku radnog odnosa nisu ostvarili pravo na otpremninu, odnosno da nisu korisnici prava na porodičnu penziju ne stariju od mjesec dana od dana raspisivanja Javnog oglasa. Kandidati koji po nekom drugom posebnom zakonu imaju prioritet u zapošljavanju, uz prijavu trebaju dostaviti i odgovarajuću dokumentaciju kojom se to dokazuje, te se pozvati na poseban zakon po kojem imaju prednost.

Komisija za izbor kandidata za prijem u radni odnos zadržava pravo provjere svih podataka iz izjava i drugih dokumenata kandidata.

IV

Izabrani kandidat dužan je prije stupanja na rad priložiti Uvjerenje o zdravstvenoj sposobnosti - ljekarsko uvjerenje nadležne zdravstvene ustanove kao dokaz da njegovo zdravstveno stanje i psihofizičke sposobnosti odgovaraju uslovima radnog mjesta za koje je raspisan Javni oglas.

V

Sa kandidatima koji ispunjavaju opće i posebne uslove Javnog oglasa i koji blagovremeno dostave potpunu dokumentaciju kako je traženo Javnim oglasom, biće održan pismeni i usmeni ispit, o čemu će kandidati biti pismeno obavješteni.

VI

Radni odnos zasniva se na neodređeno vrijeme.

Nije predviđeno ugovaranje probnog rada.

VII

Ovaj Javni oglas objavit će se u dnevnom listu „Dnevni avaz“ i na web stranici J.P. „RAD“ d.o.o. Lukavac [www.jpradlukavac.ba](http://www.jpradlukavac.ba).

Rok za podnošenje prijava na Javni oglas je 8 (osam) dana počev od narednog dana od dana objave u dnevnom listu „Dnevni avaz“.

VIII

Prilikom izbora kandidata prednost će imati kandidati koji po posebnom zakonu imaju prioritet u zapošljavanju.

Prioritet u zapošljavanju kandidati dokazuju odgovarajućim propisanim dokumentirna iz tačke III. 9. koje prilažu uz prijavu na Javni oglas (original ili ovjerena fotokopija - datum ovjerefotokopije ne smije biti stariji od tri mjeseca računajući od dana predaje prijave na Javni oglas), pozivajući se na poseban zakon po kojem imaju prednost.

IX

Za prijavu na Javni oglas potrebno je popunjen PRIJAVNI OBRAZAC sa dokazima o ispunjavanju uslova iz Javnog oglasa dostaviti u zatvorenoj koverti lično na protokol preduzeća ili putem pošte na adresu: J.P. „RAD“ d.o.o. Lukavac, Partizanski put bb, 75300 Lukavac, sa naznakom "Prijava na Javni oglas za prijem u radni odnos na radno mjesto: Inžinjer saradnik za planiranje, razvoj i investicije.“

Nepotpune, neblagovremene i neuredne prijave neće se uzeti u razmatranje.

J.P. „RAD“ d.o.o. Lukavac

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Spahić Muhamed, dipl.maš.ing.